pythainlp/thaigov-v2-corpus-22032023 huggingface dataset:
วันเสาร์ที่ 8 ตุลาคม 2565
​"ทิพานัน" ย้ำ "พล.อ.ประยุทธ์" สร้างศูนย์ธุรกิจ EEC–เมืองใหม่น่าอยู่อัจฉริยะสำเร็จ  ชี้ปี 2566
​"ทิพานัน" ย้ำ "พล.อ.ประยุทธ์" สร้างศูนย์ธุรกิจ EEC–เมืองใหม่น่าอยู่อัจฉริยะสำเร็จ  ชี้ปี 2566 เปิดให้เอกชนเข้าพัฒนาพื้นที่เชิงพาณิชย์ เชื่อสร้างงาน 200,000 คน ดันมูลค่าจ้างงาน 1.2 ล้านล้านบาท
วันนี้ 8 ต.ค. 65น.ส.ทิพานัน ศิริชนะ รองโฆษกประจำสำนักนายกรัฐมนตรี และโฆษกพรรคพลังประชารัฐ เปิดเผยว่า ตามที่รัฐบาลพล.อ.ประยุทธ์ จันทร์โอชา มีนโยบายในการพัฒนาศูนย์กลางธุรกิจ และการเงินระดับภูมิภาคในพื้นที่ EEC โดยมติคณะรัฐมนตรี (วันที่ 22 มีนาคม 2565) ได้อนุมัติให้สำนักงานคณะกรรมการนโยบายเขตพัฒนาพิเศษภาคตะวันออก (สกพอ.) เข้าใช้ประโยชน์ที่ดินของสำนักงานการปฏิรูปที่ดินเพื่อเกษตรกรรม (ส.ป.ก.) จำนวน 14,619 ไร่ ในพื้นที่ ต.ห้วยใหญ่ อ.บางละมุง จ.ชลบุรี ดำเนินโครงการศูนย์ธุรกิจ EEC และเมืองใหม่น่าอยู่อัจฉริยะ เป็น “ศูนย์กลางธุรกิจและการเงินระดับภูมิภาค” เป็นแหล่งที่อยู่อาศัยแห่งอนาคต โดยธรรมชาติ มนุษย์ และเทคโนโลยีอยู่ร่วมกันมุ่งสู่เศรษฐกิจชีวภาพ เศรษฐกิจหมุนเวียน เศรษฐกิจสีเขียว (BCG Economy) เป็นพื้นที่แห่งนวัตกรรมและคุณภาพชีวิตระดับสากลของประเทศไทยและจะเป็นเมืองน่าอยู่อัจฉริยะ 1 ใน 10 ของโลกในปี 2580 โดยคาดว่าสามารถสร้างงานทางตรง 200,000 คน มูลค่าการจ้างงาน 1.2 ล้านล้านบาทภายในปี 2575
น.ส.ทิพานัน กล่าวว่า รัฐบาลโดย พล.อ. ประยุทธ์ จันทร์โอชา นายกรัฐมนตรี ได้ออกแบบวางโครงการดังกล่าวไว้ให้เป็นเมืองอัจฉริยะ ทั้ง 7 ด้าน คือ 1. Smart Economy (เศรษฐกิจอัจฉริยะ) 2. Smart Living (การดำรงชีวิตอัจฉริยะ) 3. Smart People (พลเมืองอัจฉริยะ) 4. Smart Governance (การบริหารภาครัฐอัจฉริยะ) 5. Smart Energy (พลังงานอัจฉริยะ) 6. Smart Environment (สิ่งแวดล้อมอัจฉริยะ) และ 7. Smart Mobility (การสัญจรอัจฉริยะ) แบ่งประเภทตามลักษณะการใช้งานและใช้ประโยชน์ออกเป็น 2 โซนคือ โซนที่อยู่อาศัยและพาณิชยกรรม 70% กับโซนสีเขียว 30% หน่วยงานราชการในพื้นที่ สำนักงานใหญ่ของภาคเอกชน ศูนย์กลางการเงิน ศูนย์การแพทย์แม่นยำ ศูนย์วิจัยนานาชาติ ศูนย์ธุรกิจอนาคตซึ่งเกี่ยวข้องกับ EEC เป็นต้นแบบสำหรับการพัฒนาเมืองใหม่ของไทยทั่วประเทศ โดยตั้งอยู่บนทำเลที่ยอดเยี่ยมจากสนามบินอู่ตะเภา เพียง 15 กิโลเมตร จากพัทยา 10 กิโลเมตร และจากกรุงเทพมหานคร 160 กิโลเมตร
น.ส.ทิพานัน กล่าวว่า ปัจจุบันปี 2565 อยู่ระหว่างการจัดเตรียมพื้นที่ และภายในปี 2566 เปิดให้เอกชนเข้าพัฒนาพื้นที่เชิงพาณิชย์ ส่วนโครงสร้างพื้นฐานและสาธารณูปโภคจะเปิดให้เข้ามาพัฒนาในปี 2567 เพื่อรองรับประชากรได้ 300,000 คน และประมาณการว่าจะมีประชากรเข้ามาอาศัยเพิ่มมากกว่า 1.5 ล้านคนในอนาคต คาดว่าจะสามารถสร้างมูลค่าผลิตภัณฑ์มวลรวมของประเทศ ( GDP) ได้กว่า 2 ล้านล้านบาท ซึ่งจะนำมาสู่การสร้างรายได้ และการจ้างงาน ถือเป็นการวางรากฐานให้เศรษฐกิจไทยเจริญเติบโตแบบก้าวกระโดดและยั่งยืน
วันจันทร์ที่ 3 ตุลาคม 2565
SME D Bank จัดให้ “7 โปรแกรมดี๊ดี” ตลอดเดือน ต.ค. 65 หนุนเอสเอ็มอีเสริมศักยภาพ เพิ่มยอดขาย สร้างรายได้สุดปัง!
SME D Bank เดินหน้าสนับสนุนผู้ประกอบการเอสเอ็มอี จัด 7 โปรแกรมสุดปัง ตลอดเดือนตุลาคม 2565  ช่วยยกระดับเพิ่มศักยภาพ ขยายตลาด เพิ่มรายได้ คว้าโอกาสทองเข้าสู่ฤดูกาลท่องเที่ยว “High season”
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ในฐานะธนาคารเพื่อการพัฒนา เดินหน้าสนับสนุนผู้ประกอบการเอสเอ็มอี จัด 7 โปรแกรมสุดปัง ตลอดเดือนตุลาคม 2565 ช่วยยกระดับเพิ่มศักยภาพ ขยายตลาด เพิ่มรายได้ คว้าโอกาสทองเข้าสู่ฤดูกาลท่องเที่ยว “High season” ได้แก่
1.สัมมนาความรู้ “SME 3ก แกร่ง เก่ง กล้า : กล้าที่จะเปลี่ยน พลิกวิกฤตให้เป็นโอกาส” ช่วยติดอาวุธให้ผู้ประกอบการเติบโต วันที่ 10 ต.ค.65 เวลา 13.00-16.30 น. ณ ห้อง Auditorium ชั้น 16 อาคาร CP ALL Academy
2. กิจกรรม “ตลาดนัดร่วมใจ” ภายใต้โครงการไม่ทิ้งใครไว้ข้างหลัง ครั้งที่ 4 รวมของดีทั่วไทย มาไว้ในที่เดียว วันที่ 10-11 ต.ค.65 เวลา 08.00-16.00 น. ณ พื้นที่บริเวณชั้น 1 อาคาร SME Bank Tower
3. Workshop ออนไลน์หลักสูตร “รีบูทธุรกิจ ทำน้อย แต่ 100%” วันที่ 18 ต.ค.65 เวลา 13.00-16.00 น. เรียนรู้แพลตฟอร์มการตลาดยุคใหม่ เช่น เฟซบุ๊ก และไลน์ เป็นต้น ช่วยเพิ่มยอดขาย สร้างรายได้สุดปัง
4. กิจกรรม “SME D Market” ตลาดรวมสุดยอดของดีของเด็ดจากเอสเอ็มอีทั่วประเทศ มาออกบูธขายสินค้าแก่ประชาชนที่สนใจ ระหว่างวันที่ 25-26 ต.ค.65 ณ พื้นที่บริเวณชั้น 1 อาคาร SME Bank Tower
5. โครงการ “Business Matching” เปิดรับสมัครผู้ประกอบการเอสเอ็มอีเข้าร่วมจับคู่ธุรกิจ (Matching) เพื่อหาตัวแทนจำหน่ายกระจายสินค้าไปทั่วประเทศ ผ่าน Platform SME D Market แจ้งความประสงค์ผ่านออนไลน์ได้ตลอดเดือน ต.ค.65 โดยสแกน QR Code ในโปสเตอร์ประชาสัมพันธ์
6. กิจกรรม “SME D Bank จับมือ Biz Club Thailand” พาเข้าถึงบริการ "เติมทุนคู่พัฒนา" รับบริการสินเชื่อดอกเบี้ยพิเศษ ครอบคลุมทุกกลุ่มธุรกิจ อีกทั้ง รับบริการพัฒนายกระดับเสริมแกร่งธุรกิจ สมัครผ่านออนไลน์ได้ตลอดเดือน ต.ค.65 โดยสแกน QR Code ในโปสเตอร์ประชาสัมพันธ์
7. โครงการ “E-learning SME D Academy” หลักสูตรเติมความรู้ครบวงจร เรียนรู้ได้เองตลอด 24 ชม.ที่เว็บไซต์ wdev.smebank.co.th
ทุกกิจกรรมเข้าร่วมได้ฟรี รวมถึง สามารถรับบริการที่ปรึกษาธุรกิจในโครงการ “SME D Coach” แนะนำทั้งความรู้ยกระดับธุรกิจครบวงจรและเตรียมพร้อมเข้าถึงแหล่งทุน สมัครเข้าร่วมทุกกิจกรรม หรือสอบถามเพิ่มเติมได้ที่ ฝ่ายพัฒนาและสนับสนุนผู้ประกอบการ โทร.02-265-3775 , 02-265-4100 หรือ Call Center 1357
วันจันทร์ที่ 26 กันยายน 2565
28 ก.ย. - 1 ต.ค. 65 เตรียมรับมือพายุ “โนรู” ทั่วไทยฝนตกหนักหลายพื้นที่
.....
กรมอุตุนิยมวิทยา ระบุพายุไต้ฝุ่น ”โนรู” บริเวณทะเลจีนใต้ตอนกลาง มีความเร็วลมสูงสุดใกล้ศูนย์กลางประมาณ 140 กม./ชม. คาดว่าจะเคลื่อนขึ้นฝั่งบริเวณประเทศเวียดนามตอนกลางในวันที่ 28 ก.ย. 65
.
ประกอบกับช่วงนี้ประเทศไทยได้รับอิทธิพลจากร่องมรสุมตะวันตกเฉียงใต้ที่พัดปกคลุมทะเลอันดามัน ประเทศไทย และอ่าวไทย จะมีกำลังแรงขึ้น ทำให้ภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออก และภาคใต้ มีฝนตกหนักหลายพื้นที่และมีฝนตกหนักมากบางแห่งกับมีลมแรงในช่วงวันที่ 28 ก.ย. - 1 ต.ค. 65
.
ขอให้ประชาชนในบริเวณดังกล่าวระวังอันตรายจากฝนตกหนักถึงหนักมากและฝนที่ตกสะสม ซึ่งอาจทำให้เกิดน้ำท่วมฉับพลันและน้ำป่าไหลหลาก โดยเฉพาะพื้นที่ลาดเชิงเขาใกล้ทางน้ำไหลผ่านและพื้นที่ลุ่มไว้ด้วย และสามารถติดตามข้อมูลที่เว็บไซต์กรมอุตุนิยมวิทยาhttp://www.tmd.go.thหรือที่ 0-2399-4012-13 และ 1182 ตลอด 24 ชม.
#ไทยคู่ฟ้า#ร่วมต้านโควิด19
-------------------
วันอังคารที่ 27 กันยายน 2565
อัปเดตเส้นทางพายุ "โนรู" เตือน 30 จังหวัด มีฝนตกหนักถึงหนักมากบางแห่ง ช่วงวันที่ 28 ก.ย. - 1 ต.ค. นี้
.....
กรมอุตุนิยมวิทยา อัปเดตเส้นทางพายุ "โนรู" เช้าวันนี้ (27 ก.ย. 65) บริเวณทะเลจีนใต้ตอนกลาง คาดว่าจะเคลื่อนขึ้นฝั่งประเทศเวียดนามตอนกลาง ในช่วงเช้าวันที่ 28 ก.ย. 65 และจะอ่อนกำลังลงเป็นพายุโซนร้อนและพายุดีเปรสชันตามลำดับ โดยจะเคลื่อนเข้าปกคลุมภาคตะวันออกเฉียงเหนือตอนกลางของประเทศไทยในวันที่ 29 ก.ย. 65 ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทย จะมีกำลังแรงขึ้น ส่งผลทำให้ในช่วงวันที่ 28 ก.ย. – 1 ต.ค. 65 มีฝนตกหนักหลายพื้นที่ และมีฝนตกหนักมากบางแห่งกับมีลมแรง
.
จังหวัดที่คาดว่าจะมีฝนตกหนักถึงหนักมากบางแห่ง มีดังนี้
วันที่ 28 ก.ย. 65
ภาคตะวันออกเฉียงเหนือ : จังหวัดสกลนคร นครพนม ชัยภูมิ ขอนแก่น กาฬสินธุ์ มุกดาหาร มหาสารคาม ร้อยเอ็ด ยโสธร อำนาจเจริญ นครราชสีมา บุรีรัมย์ สุรินทร์ ศรีสะเกษ และอุบลราชธานี
ภาคกลาง : กรุงเทพมหานครและปริมณฑล
ภาคตะวันออก : จังหวัดฉะเชิงเทรา นครนายก ปราจีนบุรี สระแก้ว ชลบุรี ระยอง จันทบุรี และตราด
ภาคใต้ : จังหวัดระนอง พังงา ภูเก็ต กระบี่ ตรัง และสตูล
วันที่ 29 ก.ย. 65
ภาคเหนือ : จังหวัดเชียงใหม่ ลำพูน ลำปาง น่าน แพร่ อุตรดิตถ์ สุโขทัย ตาก กำแพงเพชร พิจิตร พิษณุโลก และเพชรบูรณ์
ภาคตะวันออกเฉียงเหนือ : จังหวัดเลย หนองบัวลำภู อุดรธานี หนองคาย บึงกาฬ สกลนคร นครพนม ชัยภูมิ ขอนแก่น กาฬสินธุ์ มุกดาหาร มหาสารคาม ร้อยเอ็ด ยโสธร อำนาจเจริญ นครราชสีมา บุรีรัมย์ สุรินทร์ ศรีสะเกษ และอุบลราชธานี
ภาคกลาง : จังหวัดนครสวรรค์ อุทัยธานี ชัยนาท กาญจนบุรี ราชบุรี สุพรรณบุรี ลพบุรี สระบุรี สิงห์บุรี อ่างทอง พระนครศรีอยุธยา สมุทรสงคราม สมุทรสาคร นครปฐม รวมทั้งกรุงเทพมหานครและปริมณฑล
ภาคตะวันออก : จังหวัดฉะเชิงเทรา นครนายก ปราจีนบุรี สระแก้ว ชลบุรี ระยอง จันทบุรี และตราด
ภาคใต้ : จังหวัดเพชรบุรี ประจวบคีรีขันธ์ ชุมพร สุราษฎร์ธานี ระนอง พังงา ภูเก็ต กระบี่ ตรัง และสตูล
วันที่ 30 ก.ย. 65
ภาคเหนือ : จังหวัดแม่ฮ่องสอน เชียงใหม่ ลำพูน ลำปาง แพร่ อุตรดิตถ์ สุโขทัย ตาก กำแพงเพชร พิจิตร พิษณุโลก และเพชรบูรณ์
ภาคตะวันออกเฉียงเหนือ : จังหวัดเลย หนองบัวลำภู อุดรธานี หนองคาย ชัยภูมิ ขอนแก่น และนครราชสีมา
ภาคกลาง : จังหวัดนครสวรรค์ อุทัยธานี ชัยนาท กาญจนบุรี ราชบุรี สุพรรณบุรี ลพบุรี สระบุรี สิงห์บุรี อ่างทอง พระนครศรีอยุธยา สมุทรสงคราม สมุทรสาคร นครปฐม รวมทั้งกรุงเทพมหานครและปริมณฑล
ภาคตะวันออก : จังหวัดฉะเชิงเทรา นครนายก ปราจีนบุรี สระแก้ว ชลบุรี ระยอง จันทบุรี และตราด
ภาคใต้ : จังหวัดเพชรบุรี ประจวบคีรีขันธ์ ชุมพร ระนอง พังงา และภูเก็ต
.
ขอให้ประชาชนติดตามประกาศจากกรมอุตุนิยมวิทยาอย่างใกล้ชิด
#ไทยคู่ฟ้า#ร่วมต้านโควิด19
-------------------
วันจันทร์ที่ 17 ตุลาคม 2565
รัฐบาลอำนวยความสะดวกประชาชนร่วมพิธีเปิดพระบรมราชานุสาวรีย์ อุทยาน ร.9
วันศุกร์ที่ 13 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลอำนวยความสะดวกแก่ประชาชนที่เข้าร่วมพิธีเปิดพระบรมราชานุสาวรีย์
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในวันนี้ (13ต.ค.65) ณ
อุทยานเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
เขตดุสิต กทม. โดยมีบริการรถโดยสารเฉพาะกิจรับประชาชนจาก 4 แห่ง คือ วงเวียนใหญ่ สนามหลวง
จุดจอดรถสโมสรกองทัพบก สนามศุภชลาศัย และกระทรวงการพัฒนาสังคมและความมั่นคงของมนุษย์
บริการเรือข้ามฟากจากท่าเรือท่าช้าง วัดระฆัง และวัดอรุณ รวมถึงเรือโดยสารไฟฟ้าเส้นทางท่าเรือนนทบุรี-
ท่าเรือท่าช้าง ให้บริการฟรีตลอดทั้งวัน นอกจากนี้ยังมีบริการอาหารและเครื่องดื่มฟรีตั้งแต่เวลา 11.00
จนถึงเสร็จพิธี
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันเสาร์ที่ 10 กันยายน 2565
รพ.มหาราชนครราชสีมา เพิ่มจุดรับบริจาคโลหิตและอวัยวะในห้างสรรพสินค้า อำนวยความสะดวกประชาชน
โรงพยาบาลมหาราชนครราชสีมา เพิ่มจุดบริการรับบริจาคโลหิต อวัยวะ และดวงตา และให้บริการเจาะเลือด ที่ศูนย์การค้าเซ็นทรัล โคราช เพิ่มช่องทางการให้บริการแก่ประชาชนในพื้นที่ ให้ได้รับความสะดวก และรวดเร็ว
วันนี้ (9 กันยายน 2565) ที่ ศูนย์การค้าเซ็นทรัล โคราช จ.นครราชสีมา นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานเปิด “ศูนย์ Lab เซ็นทรัล มหาราช และ ห้องรับบริจาคโลหิต เซ็นทรัล มหาราช” และให้สัมภาษณ์ว่า ในช่วงสถานการณ์ระบาดของโรคโควิด 19 ที่ผ่านมา มีการงดจัดกิจกรรมต่างๆ รวมถึงการออกรับบริจาคโลหิต และยังมีผู้บริจาคโลหิตลดลง ทำให้ปริมาณโลหิตสำรองขาดแคลน ไม่เพียงพอต่อการรักษาผู้ป่วย โรงพยาบาลมหาราชนครราชสีมาจึงจัดตั้งศูนย์รับบริจาคโลหิต อวัยวะ และดวงตา ในห้างสรรพสินค้า เพื่อเพิ่มจำนวนผู้บริจาคโลหิต ประชาชนสามารถเข้าถึงบริการได้ง่าย สะดวก และรวดเร็ว นอกจากนี้ ยังได้เปิดศูนย์ Lab ให้บริการเจาะเลือด เป็นการขยายเพิ่มหน่วยบริการนอกพื้นที่โรงพยาบาล ช่วยลดความแออัดของผู้รับบริการในโรงพยาบาล โดยนำระบบการแพทย์ที่ทันสมัยมาใช้เชื่อมโยงระบบงานต่างๆ ระหว่างภายในและภายนอกโรงพยาบาล ทำให้ประชาชนที่มารับบริการตรวจที่ศูนย์ Lab แห่งใหม่นี้ ไม่ต้องเสียเวลารอคอยผลตรวจ สามารถไปพบแพทย์ที่โรงพยาบาลได้ทันที และผลการตรวจมีความถูกต้อง รวดเร็ว แม่นยำ ได้มาตรฐานเช่นเดียวกับการรับบริการในโรงพยาบาล
ทั้งนี้ ห้องรับบริจาคโลหิต อวัยวะ และดวงตา เปิดให้บริการทุกวัน เวลา 10.00 น. – 19.00 น. ณ บริเวณชั้น 3 ศูนย์การค้าเซ็นทรัล โคราช และศูนย์ Lab ให้บริการเจาะเลือดแก่ผู้ที่มีใบนัดของโรงพยาบาลมหาราชนครราชสีมา ทุกสิทธิ์การรักษา ส่วนผู้ที่ต้องการเจาะเลือดเพื่อตรวจสุขภาพ เปิดให้บริการทุกวัน เวลา 08.00 น. – 20.00 น. ณ ชั้น 2 ศูนย์การค้าเซ็นทรัล โคราช
**************************** 9 กันยายน 2565
วันอังคารที่ 13 กันยายน 2565
​โฆษกรัฐบาล ยืนยันความสำเร็จการประชุมรัฐมนตรี APEC SME ขับเคลื่อน 4 ประเด็นสำคัญ เพื่อการฟื้นตัวของ Start-up และ MSME ในภูมิภาคเอเปค
​โฆษกรัฐบาล ยืนยันความสำเร็จการประชุมรัฐมนตรี APEC SME ขับเคลื่อน 4 ประเด็นสำคัญ เพื่อการฟื้นตัวของ Start-up และ MSME ในภูมิภาคเอเปค
วันนี้ (13 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า เมื่อวันที่ 9 – 10 กันยายน 2565 ที่ผ่านมาประเทศไทยเป็นเจ้าภาพจัดการประชุมรัฐมนตรีวิสาหกิจขนาดกลางและขนาดย่อมเอเปค (APEC SME Ministerial Meeting) ครั้งที่ 28 ที่จังหวัดภูเก็ต โดยมีนายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงานเป็นประธาน รัฐบาลเชื่อมั่นจากผลการประชุมดังกล่าวประสบผลความสำเร็จด้วยดี ที่ประชุมฯ มุ่งเน้นการส่งเสริมการเติบโตทางเศรษฐกิจ และการฟื้นตัวของ Start-up และวิสาหกิจขนาดกลาง ขนาดย่อม และรายย่อย (MSME) ในภูมิภาคเอเชีย – แปซิฟิก
โฆษกประจำสำนักนายกรัฐมนตรี เปิดเผยว่า การประชุมดังกล่าวจัดขึ้นภายใต้หัวข้อ “การฟื้นตัวโดยรวมของ MSME ในเอเปค ผ่านการพัฒนาเศรษฐกิจชีวภาพ เศรษฐกิจหมุนเวียน เศรษฐกิจสีเขียว (BCG Model) และระบบนิเวศที่มีผลกระทบสูง” โดยผู้แทนระดับรัฐมนตรี จาก 21 เขตเศรษฐกิจเอเปค ได้ร่วมกันหารือและเห็นผลสำเร็จเป็นการสนับสนุน 4 ประเด็นสำคัญ ดังนี้
1) เร่งรัดการประยุกต์ใช้ BCG Model ซึ่งสามารถสร้างโอกาสทางธุรกิจและสร้างมูลค่าเพิ่มให้กับสินค้าและบริการของธุรกิจขนาดเล็ก และยังสนับสนุนความพยายามของโลกที่จะรับมือกับภาวะโลกร้อน
2) การเปลี่ยนแปลงสู่ดิจิทัลอย่างครอบคลุม ซึ่งจะช่วยให้ธุรกิจขนาดเล็กพัฒนาได้เร็วยิ่งขึ้น และ MSME ที่มีทักษะในด้านดิจิทัลจะเข้าถึงลูกค้าได้มากกว่าและยืนหยัดต่อการเปลี่ยนแปลงที่เกิดขึ้นอย่างรวดเร็ว
3) การจัดหาเงินทุนและการปรับโครงสร้างหนี้ เพื่อช่วยให้ธุรกิจขนาดเล็กสามารถเข้าถึงแหล่งเงินทุน
4) การรับมือกับตลาดที่กำลังพัฒนาและเปลี่ยนแปลงไป การสร้างสิ่งแวดล้อมทางธุรกิจ ส่งเสริมนวัตกรรม การมีส่วนร่วมในห่วงโซ่มูลค่าโลก เพื่อสร้างการเติบโตอย่างเข้มแข็งและเพิ่มขีดความสามารถในการแข่งขัน
ทั้งนี้ MSME ถือเป็นกุญแจสำคัญสู่การเติบโตทางเศรษฐกิจของภูมิภาค เนื่องจากกว่าร้อยละ 98 ของธุรกิจในภูมิภาค คือ MSME โดย MSME เหล่านี้สามารถสร้างมูลค่าทางเศรษฐกิจคิดเป็นร้อยละ 40-60 ของ GDP ของเอเปค
“รัฐบาลให้ความสำคัญต่อการสนับสนุนเพื่อเพิ่มศักยภาพธุรกิจขนาดเล็ก และ MSME ซึ่งเป็นส่วนสำคัญในการขับเคลื่อนเศรษฐกิจและความเจริญรุ่งเรืองของประเทศและภูมิภาคในปัจจุบัน โดยรัฐบาลได้สนับสนุนผ่านการสร้างขีดความสามารถในการแข่งขันให้ผู้ประกอบการไทย เพิ่มโอกาสทางเศรษฐกิจ พัฒนาศักยภาพให้เชื่อมโยงเข้าสู่ห่วงโซ่อุปทานระดับโลก ตลอดจนสนับสนุนให้เกิดการฟื้นตัวได้อย่างครอบคลุมและยั่งยืน เตรียมพร้อมรับมือกับความท้าทายที่อาจเกิดขึ้นในอนาคตได้อย่างมีประสิทธิภาพ” นายอนุชาฯ กล่าว
วันจันทร์ที่ 31 ตุลาคม 2565
รฟท. จัดกิจกรรมเพื่อสังคม นำเยาวชนในพื้นที่จังหวัดชายแดนใต้ เปิดประสบการณ์เรียนรู้นอกห้องเรียน
เดินทางทัศนศึกษาทางรถไฟ เส้นทางนราธิวาส - เชียงใหม่ เมื่อวันที่ 24 - 29 ตุลาคม 2565
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม เปิดเผยว่า ตามนโยบายของนายนิรุฒ มณีพันธ์ ผู้ว่าการรถไฟแห่งประเทศไทย ที่มุ่งส่งเสริมให้รฟท. เข้าไปมีบทบาทสนับสนุนกิจกรรมที่เป็นประโยชน์ต่อสังคม เพื่อยกระดับความเป็นอยู่พี่น้องประชาชนให้มีคุณภาพชีวิตที่ดียิ่งขึ้น ล่าสุด ฝ่ายปฏิบัติการเดินรถ ฝ่ายบริการโดยสาร และศูนย์ประชาสัมพันธ์รฟท. ได้ร่วมกันจัดกิจกรรมเพื่อสังคม (ซีเอสอาร์) นำคณะเยาวชน ครู ผู้ปกครองในพื้นที่จังหวัดชายแดนใต้ ชุมชนที่หยุดรถบ้านสะโลว์บูกิ๊ตยือแร และที่หยุดรถกะแด๊ะ จังหวัดนราธิวาส จำนวน 120 คน เดินทางทัศนศึกษาทางรถไฟ เส้นทางนราธิวาส -เชียงใหม่ ระหว่างวันที่ 24 - 29 ตุลาคม 2565 เพื่อเปิดโอกาสการเรียนรู้นอกห้องเรียน ตลอดจนเสริมสร้างประสบการณ์ในการเดินทางรถไฟ แก่เด็กเยาวชนในพื้นที่จังหวัดชายแดนภาคใต้สู่พื้นที่ภาคเหนือ
“การจัดกิจกรรมครั้งนี้ เป็นผลสืบเนื่องจากการดำเนินกิจกรรมมวลชนสัมพันธ์ของรฟท. เมื่อเดือนสิงหาคม 2565 ที่ผ่านมา ซึ่งคณะเจ้าหน้าที่ รฟท. ได้ร่วมกับหน่วยงานความมั่นคง เดินทางลงพื้นที่พบปะ แลกเปลี่ยนรับฟังความเห็นกับพี่น้องชาวไทยในพื้นที่จังหวัดชายแดนภาคใต้ โดยเฉพาะในพื้นที่หยุดรถบ้านสะโลว์บูกิ๊ตยือแร และที่หยุดรถกะแด๊ะ ที่มีผู้นำศาสนา ผู้นำชุมชน และประชาชนพื้นที่ เข้าร่วมแลกเปลี่ยนความคิดเห็นกันอย่างอบอุ่น จึงต่อยอดนำมาสู่การสนับสนุนการจัดกิจกรรมให้กับเยาวชน เดินทางทัศนศึกษาโดยรถไฟในครั้งนี้”
ทั้งนี้ ในการเดินทางทัศนศึกษาฯ รฟท. ได้นำคณะเยาวชนในพื้นที่จังหวัดชายแดนใต้ นั่งรถไฟจากสถานีตันหยงมัส เมื่อวันที่ 24 ตุลาคม 2565 ไปยังสถานีกลางกรุงเทพอภิวัฒน์ ซึ่งเป็นสถานีรถไฟหลักแห่งใหม่ของประเทศไทย พร้อมกับใช้บริการรถไฟฟ้าชานเมืองสายสีแดง เดินทางไปสถานีรังสิต เพื่อเชื่อมต่อเดินทางสู่สถานีเชียงใหม่
สำหรับกิจกรรมทัศนศึกษา ได้พาเยี่ยมชมชุมชนจีนมุสลิมบ้านฮ่อ ซึ่งเป็นชุมชนเก่าแก่จากมณฑลยูนนาน อพยพมาตั้งรกรากที่เชียงใหม่กว่า 150 ปี พร้อมทั้งพาเที่ยวชมรอบตัวเมืองจังหวัดเชียงใหม่ ไนท์ซาฟารี สวนสัตว์กลางคืนแห่งแรกของประเทศไทย และปางช้าง
นายเอกรัชกล่าวว่า บรรยากาศกิจกรรมนำคณะเยาวชนพื้นที่จังหวัดชายแดนใต้ทัศนศึกษาทางรถไฟครั้งนี้ ได้สร้างความประทับใจ และรอยยิ้มแก่เด็กและเยาวชน ทำให้ทุกคนได้รับประโยชน์ สามารถนำทักษะจากการเรียนรู้นอกห้องเรียนมาปรับใช้ในชีวิตจริง รวมถึงถ่ายทอดให้ชาวบ้านในชุมชน นำไปประยุกต์ใช้ประโยชน์ต่อไปในภายภาคหน้า ที่สำคัญยังเป็นการช่วยปลูกฝังให้เยาวชน และประซาชนในพื้นที่จังหวัดชายแดนภาคใต้ เกิดความรู้สึกผูกพัน สร้างสายสัมพันธ์ที่ดี ระหว่างชุมชนกับรฟท.ให้สามารถดำเนินชีวิตอยู่ร่วมกันอย่างมีความสุขต่อไป
วันจันทร์ที่ 31 ตุลาคม 2565
พม. เร่งช่วยชายสูงอายุป่วยเรื้อรัง ไร้คนดูแล รับเข้าสงเคราะห์ในบ้านบางแคด่วน
พม. เร่งช่วยชายสูงอายุป่วยเรื้อรัง ไร้คนดูแล รับเข้าสงเคราะห์ในบ้านบางแคด่วน
เมื่อวันที่ 29 ตุลาคม 2565 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า วันนี้ กระทรวง พม. โดย นายกิตติ อินทรกุล รองอธิบดีกรมพัฒนาสังคมและสวัสดิการ พร้อมด้วยศูนย์คุ้มครองคนไร้ที่พึ่งกรุงเทพมหานคร ศูนย์พัฒนาการจัดสวัสดิการสังคมผู้สูงอายุบ้านบางแค และศูนย์ช่วยเหลือสังคม สายด่วน พม. โทร. 1300 ร่วมกันลงพื้นที่ชุมชนวัดมงคลวนาราม เขตจอมทอง กรุงเทพฯ เพื่อเร่งช่วยเหลือผู้สูงอายุที่ประสบปัญหาทางสังคม หลังจากได้รับการประสานขอความช่วยเหลือจากประธานชุมชนวัดมงคลวนาราม
นายจุติ กล่าวเพิ่มเติมว่า ชายดังกล่าวอายุ 65 ปี ป่วยเรื้อรังเป็นวัณโรค สภาพร่างกายผอม มีอาการไอและมีเสมหะ ต้องใส่ผ้าอ้อมสำเร็จรูป สามารถช่วยเหลือตนเองได้เพียงเล็กน้อย แต่ยังได้เข้ารับการรักษาพยาบาลด้วยสิทธิตามบัตรหลักประกันสุขภาพถ้วนหน้า และได้รับเบี้ยยังชีพผู้สูงอายุ เดือนละ 600 บาท นอกจากนี้ ชายดังกล่าวอาศัยอยู่เพียงลำพังในห้องเช่าที่ถูกจัดไว้เป็นห้องเก็บของ เนื่องจากภรรยาเสียชีวิตแล้ว แต่ได้รับความช่วยเหลือจากประธานชุมชนวัดมงคลวรารามในการให้อาศัยอยู่ชั่วคราว โดยจัดหาอาหารและจ้างเพื่อนบ้านคอยดูแล วันละ 100 บาท ทั้งนี้ กระทรวง พม. โดยกรมกิจการผู้สูงอายุ ได้ดำเนินการรับตัวชายดังกล่าวเข้าไว้ในการสงเคราะห์ที่ศูนย์พัฒนาการจัดสวัสดิการสังคมผู้สูงอายุบ้านบางแค อีกทั้งประสานหน่วยงานที่เกี่ยวข้องเพื่อติดตามหาญาติพี่น้องของชายดังกล่าวต่อไป
วันอาทิตย์ที่ 18 กันยายน 2565
บขส. เตรียมดำเนินคดีกับผู้ที่แชร์ข้อมูลเท็จ นำภาพห้องน้ำที่ไม่ใช่ของ บขส. มาแชร์ และระบุว่าเป็นห้องน้ำ ในสถานีขนส่งหมอชิต 2
.....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด กระทรวงคมนาคม ชี้แจงประเด็นข่าว กรณีเพจ เฮ้ย นี่มันฟุตบาทไทยแลนด์ ได้โพสต์ภาพและข้อความ ระบุห้องน้ำสถานีขนส่งหมอชิตเน่าในหนัก ว่า จากการตรวจสอบพบว่า ประเด็นข่าวดังกล่าวไม่เป็นความจริง ลักษณะโครงสร้างของห้องน้ำในข่าว ไม่ใช่รูปแบบห้องน้ำของ บขส. ที่มีการออกแบบตามมาตรฐาน ประกอบกับ ผู้โพสไม่ได้มีการระบุสถานที่ตั้งของห้องน้ำที่ชัดเจน ส่งผลให้ประชาชนผู้รับข่าวสารเข้าใจผิด สร้างความเสียหายต่อภาพลักษณ์ของ บขส.
ทั้งนี้ การโพสหรือแชร์ข่าวที่ไม่เป็นความจริง ถือเป็นการกระทำผิดตาม พระราชบัญญัติว่าด้วยการกระทำผิดเกี่ยวกับคอมพิวเตอร์ พ.ศ.2560 โดยการนำข้อมูลอันเป็นเท็จเข้าสู่ระบบคอมพิวเตอร์ มีโทษตามกฎหมาย ซึ่ง บขส. จะดำเนินคดีจนถึงที่สุด
วันจันทร์ที่ 29 สิงหาคม 2565
“ทิพานัน” เผย “พล.อ.ประวิตร” ห่วงใยประชาชนได้รับกระทบฝนตกหนัก สั่งทุกหน่วยให้ความร่วมมือศูนย์ส่วนหน้า4ภาค ชี้ต่อสายตรงผู้ว่าฯ กทม.-อยุธยา เสริมการจัดการเชิงรุกสนับสนุนผู้ปฏิบัติงาน
“ทิพานัน” เผย “พล.อ.ประวิตร” ห่วงใยประชาชนได้รับกระทบฝนตกหนัก สั่งทุกหน่วยให้ความร่วมมือศูนย์ส่วนหน้า4ภาค ชี้ต่อสายตรงผู้ว่าฯ กทม.-อยุธยา เสริมการจัดการเชิงรุกสนับสนุนผู้ปฏิบัติงาน  ย้ำไม่ต้องเกาะกระแสใครทำด้วยใจผู้นำ
วันนี้ 29 สิงหาคม 2565 น.ส.ทิพานัน ศิริชนะ รองโฆษกประจำสำนักนายกรัฐมนตรี กล่าวว่า พล.อ.ประวิตร วงษ์สุวรรณ รองนายกรัฐมนตรี และประธานกองอำนวยการน้ำแห่งชาติ มีความห่วงใยพี่น้องประชาชนเป็นอย่างมาก ที่อาจได้รับผลกระทบจากสถานการณ์ฝนตกหนักและต่อเนื่องในหลายพื้นที่ โดยได้สั่งการให้ กอนช. ประเมินสถานการณ์น้ำ และติดตามการบริหารจัดการน้ำอย่างใกล้ชิด พร้อมเน้นย้ำให้มีการประชาสัมพันธ์แจ้งเตือนประชาชนในการเตรียมรับมือล่วงหน้า หากจำเป็นต้องเพิ่มการระบายน้ำ อีกทั้งยังได้เน้นย้ำหน่วยงานที่เกี่ยวข้องให้ความร่วมมือตามกรอบโครงสร้างและรูปแบบการดำเนินการตั้งศูนย์ส่วนหน้าในพื้นที่ 4 ภูมิภาค ได้แก่ ภาคเหนือ ภาคกลาง ภาคตะวันออกเฉียงเหนือ และภาคใต้ โดยเฉพาะในระยะนี้ต้องติดตามเฝ้าระวังสถานการณ์น้ำในพื้นที่ภาคเหนือ ภาคกลางและภาคตะวันออกเฉียงเหนือเป็นพิเศษ เพื่อเป็นการเตรียมความพร้อมรับมือสถานการณ์อุทกภัย โดยได้กำชับให้มีแผนเผชิญเหตุเพื่อช่วยเหลือประชาชนในพื้นที่ได้ทันท่วงที พร้อมทั้งให้ปรับอำนาจหน้าที่ให้หน่วยงานและภาคเอกชน ที่ไม่ได้อยู่ในศูนย์บริหารจัดการน้ำส่วนหน้าฯ สามารถเข้ามาบูรณาการการทำงานร่วมกันได้
“พล.อ.ประวิตร ให้ความสำคัญกับพี่น้องประชาชนทุกจังหวัด ไม่เลือกหรือเฉพาะเจาะจงว่าเป็นจังหวัดใด ทั้งนี้ในพื้นที่ที่มีความเสี่ยงของแต่ละจังหวัดนั้นมีปัจจัยแตกต่างกัน จึงต้องการเสริมการจัดการในเชิงรุก ดังจะเห็นได้จากการต่อสายตรงถึงนายชัชชาติ สิทธิพันธุ์ ผู้ว่าราชการจังหวัดกรุงเทพมหานครและนายวีระชัย นาคมาศ ผู้ว่าราชการจังหวัดพระนครศรีอยุธยา โดยไม่ต้องรอให้ผู้ใต้บังคับบัญชาในพื้นที่ร้องขอ แต่พร้อมสนับสนุนผู้ปฏิบัติหน้าที่ให้มีประสิทธิภาพ ซึ่งถือเป็นวิธีการบริหารในหน้าที่รับผิดชอบโดยตรง ที่มีความตื่นตัวในการแก้ไขปัญหาให้กับพี่น้องประชาชน จึงไม่ใช่เรื่องของการเกาะกระแสใคร เพราะทำด้วยใจที่เป็นผู้นำ และในทางตรงกันข้ามกลับสะท้อนความจริงใจที่มีต่อพี่น้องประชาชน”น.ส.ทิพานัน กล่าว
วันพฤหัสบดีที่ 6 ตุลาคม 2565
บีโอไอให้การต้อนรับคณะนักลงทุนจากสาธารณรัฐเกาหลี (เกาหลีใต้)
บีโอไอ จับมือ KOTRA (Korea Trade Investment Promotion Agency) จัดงานสัมมนา “Thailand – Korea Economic Cooperation Forum” ต้อนรับคณะนักลงทุนเกาหลีกว่า 40 รายนับเป็นคณะนักลงทุนต่างชาติกลุ่มใหญ่คณะแรกที่เดินทางเยือนไทยหลังเปิดประเทศ
วันที่ 6 ตุลาคม 2565 นายนฤตม์ เทอดสถีรศักดิ์ เลขาธิการบีโอไอ ให้การต้อนรับคณะนักลงทุนจากสาธารณรัฐเกาหลี (เกาหลีใต้) นำโดยนายคิม เท โฮ รองประธานบริหารฝ่ายความร่วมมือทางเศรษฐกิจและการค้า KOTRA (สำนักงานส่งเสริมการค้าและการลงทุนของรัฐบาลเกาหลีใต้) เข้าร่วมงานสัมมนา “Thailand – Korea Economic Cooperation Forum” โดยงานนี้ได้รับความสนใจจากนักลงทุนไทยและเกาหลีใต้ในไทยเข้าร่วมงานกว่า 350 ราย ณ โรงแรมคอนราด กรุงเทพฯ
ทั้งนี้ วันที่ 7 ตุลาคม 2565 คณะนักลงทุนเกาหลีจะเดินทางเยี่ยมชมพื้นที่ EEC และเขตนวัตกรรมระเบียงเศรษฐกิจพิเศษภาคตะวันออก (EECi) อีกด้วย
วันอังคารที่ 11 ตุลาคม 2565
ครม.ผ่านร่างพ.ร.ฎ.เวนคืนที่ดินเขตบางแค – เขตหนองแขม ขยายทางหลวงเชื่อมถนนทวีวัฒนากับถนนบางบอน 3 เพิ่มประสิทธิภาพการจราจร
ครม.ผ่านร่างพ.ร.ฎ.เวนคืนที่ดินเขตบางแค – เขตหนองแขม ขยายทางหลวงเชื่อมถนนทวีวัฒนากับถนนบางบอน 3 เพิ่มประสิทธิภาพการจราจร
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 11 ตุลาคม 2565 ว่า ครม.อนุมัติร่างพระราชกฤษฎีกากำหนดเขตที่ดินที่จะเวนคืนในท้องที่แขวงบางแคเหนือ แขวงหลักสอง เขตบางแค และแขวงหนองค้างพลู แขวงหนองแขม เขตหนองแขม กรุงเทพมหานคร พ.ศ. .... เพื่อก่อสร้างและขยายทางหลวงท้องถิ่น สายเชื่อมระหว่างถนนทวีวัฒนากับถนนบางบอน 3 ซึ่งเป็นการอำนวยความสะดวกในการจราจรขนส่งบริเวณถนนทวีวัฒนาถึงถนนบางบอน 3 และพื้นที่โดยรอบ
ร่าง พ.ร.ฎ.ฉบับนี้ มีกำหนดใช้บังคับ 4 ปี โดยให้เจ้าหน้าที่เริ่มต้นเข้าสำรวจที่ดินและอสังหาริมทรัพย์ที่อยู่ภายในแนวเขตที่ดินที่จะเวนคืน ภายใน 120 วัน นับแต่ วันที่ พ.ร.ฎ. นี้ใช้บังคับ ซึ่งเป็นการดำเนินการต่อเนื่องจากพระราชกฤษฎีกาฉบับเดิม พ.ศ.2561 ที่จะสิ้นสุดวันที่ 23 พฤศจิกายน 2565 เนื่องจากการสำรวจอสังหาริมทรัพย์ที่ต้องเวนคืนยังไม่แล้วเสร็จ เพราะมีที่ดินและสิ่งปลูกสร้างที่ต้องเวนคืนจำนวนมาก โดยมีที่ดินที่ต้องเวนคืนประมาณ 172 แปลง โรงเรือนสิ่งปลูกสร้างประมาณ 130 รายการ แต่ด้วยสถานการณ์การแพร่ระบาดของโรคโควิด-19 ในช่วงที่ผ่านมา ทำให้เจ้าหน้าที่สามารถดำเนินการสำรวจที่ดินได้ 26 แปลง และโรงเรือนสิ่งปลูกสร้าง 20 รายการ ยังคงเหลือที่ดินประมาณ 146 แปลง โรงเรือนสิ่งปลูกสร้างประมาณ 110 รายการ
นางสาวรัชดา กล่าวด้วยว่า โครงการก่อสร้างและขยายทางหลวงท้องถิ่น สายเชื่อมระหว่างถนนทวีวัฒนากับถนนบางบอน 3 มีระยะทางประมาณ 3 กิโลเมตร แบ่งการดำเนินงานออกเป็น 2 ช่วง ดังนี้ช่วงที่1 ถนนทวีวัฒนาถึงซอยเพชรเกษม 69 เป็นการก่อสร้างทางยกระดับ (แนวเหนือ - ใต้) ข้ามซอยเพชรเกษมตามแนวถนนทวีวัฒนาและซอยเพชรเกษม 69 และช่วงที่ 2 ซอยเพชรเกษม 69 ถึงถนนบางบอน 3 โดยดำเนินการ 1)ขยายช่องทางจราจรบริเวณสะพานข้ามคลองภาษีเจริญ จากเดิม 2 ช่องทางจราจร ขยายเป็น 4 ช่องทางจราจร 2)ขยายช่องจราจรบริเวณซอยเพชรเกษม 69 และถนนบางบอน 3 จากเดิมขนาด 2 ช่องจราจร เป็นถนนคอนกรีตเสริมเหล็กขนาด 4 ช่องทางจราจร 3)ขยายเส้นทางจราจรบริเวณแยกจุดตัดของถนนเลียบคลองภาษีเจริญฝั่งเหนือและฝั่งใต้เป็น 5 ช่องทางจราจร เพื่อให้รถสามารถเลี้ยงซ้ายผ่านตลอดบริเวณแยกจุดตัดทั้ง 2 ได้
วันจันทร์ที่ 29 สิงหาคม 2565
ผู้ตรวจราชการกระทรวงอุตสาหกรรม เยี่ยมชมการดำเนินงานและให้คำปรึกษาแก่สถานประกอบการ SMEs ในเขตพื้นที่จังหวัดระนอง
ผู้ตรวจราชการกระทรวงอุตสาหกรรม เยี่ยมชมการดำเนินงานและให้คำปรึกษาแก่สถานประกอบการ SMEs ในเขตพื้นที่จังหวัดระนอง
วันนี้ (29 สิงหาคม 2565) นายใบน้อย สุวรรณชาตรี ผู้ตรวจราชการกระทรวงอุตสาหกรรม พร้อมด้วย นายวิเชียร ทองด้วง อุตสาหกรรมจังหวัดระนอง และสถาบันไทย-เยอรมัน ร่วมกันลงพื้นที่เยี่ยมชมการดำเนินงาน บริษัท ผลิตภัณฑ์อาหารบีโบ้ จำกัด ผู้ผลิตอาหารทะเลแปรรูปที่เข้าร่วมโครงการพลิกธุรกิจ SMEs ไทยสู่การผลิตสมัยใหม่ 4.0 เขตพื้นที่ 1 ประจำปีงบประมาณ พ.ศ. 2565 ภายใต้งบประมาณกองทุนพัฒนาเอสเอ็มอีตามแนวประชารัฐ เพื่อให้คำปรึกษา แนะนำแนวทางการปรับปรุงประสิทธิภาพกระบวนการผลิตใช้ sensor ในการควบคุมอุณหภูมิ ให้เป็นระบบสั่งการโดยอัตโนมัติเพื่อประหยัดพลังงาน ได้ถึง 18% คิดเป็นมูลค่า 150,000 บาทต่อปี โดยมีผู้แทนบริษัทฯ ให้การต้อนรับ ณ บริษัท ผลิตภัณฑ์อาหารบีโบ้ จำกัด ตำบลบางริ้น อำเภอเมืองระนอง จังหวัดระนอง
วันอังคารที่ 11 ตุลาคม 2565
ปลัดกระทรวงวัฒนธรรม เป็นประธานสวดพระพุทธมนต์ผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก องค์การบริหารส่วนตำบลอุทัยสวรรค์ อำเภอนากลาง จังหวัดหนองบัวลำภู
ปลัดกระทรวงวัฒนธรรม เป็นประธานสวดพระพุทธมนต์ผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก องค์การบริหารส่วนตำบลอุทัยสวรรค์ อำเภอนากลาง จังหวัดหนองบัวลำภู
ปลัดกระทรวงวัฒนธรรม เป็นประธานสวดพระพุทธมนต์ผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก องค์การบริหารส่วนตำบลอุทัยสวรรค์ อำเภอนากลาง จังหวัดหนองบัวลำภู
วันที่ 11 ตุลาคม 2565 เวลา 10.00 น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีสวดพระพุทธมนต์ เนื่องในการบำเพ็ญพระราชกุศลออกเมรุศพในพระบรมราชานุเคราะห์ ผู้เสียชีวิตจากเหตุการณ์กราดยิงที่ศูนย์พัฒนาเด็กเล็ก องค์การบริหารส่วนตำบลอุทัยสวรรค์ อำเภอนากลาง จังหวัดหนองบัวลำภู ก่อนพิธีพระราชทานเพลิงศพในพระบรมราชานุเคราะห์ ในเวลา 16.00 น. โดยมีนางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม วัฒนธรรมจังหวัด ผู้บริหาร ข้าราชการ หน่วยงานราชการ ครอบครัวผู้เสียชีวิตและประชาชนในพื้นที่เข้าร่วมพิธี
ณ วัดราษฎร์สามัคคี จังหวัดหนองบัวลำภู
ทั้งนี้ การจัดพิธีการศพในพระบรมราชานุเคราะห์ สำหรับผู้เสียชีวิตจากเหตุการดังกล่าว จัดขึ้นตั้งแต่วันที่ 8 - 10 ตุลาคม 2565 โดยในวันที่ 11 ตุลาคม 2565 จะเป็นพิธีพระราชทานเพลิงศพในพระบรมราชานุเคราะห์
วันศุกร์ที่ 9 กันยายน 2565
รพ.มหาราชนครราชสีมา เพิ่มจุดรับบริจาคโลหิตและอวัยวะในห้างสรรพสินค้า อำนวยความสะดวกประชาชน
โรงพยาบาลมหาราชนครราชสีมา เพิ่มจุดบริการรับบริจาคโลหิต อวัยวะ และดวงตา และให้บริการเจาะเลือด ที่ศูนย์การค้าเซ็นทรัล โคราช เพิ่มช่องทางการให้บริการแก่ประชาชนในพื้นที่ ให้ได้รับความสะดวก และรวดเร็ว
โรงพยาบาลมหาราชนครราชสีมา เพิ่มจุดบริการรับบริจาคโลหิต อวัยวะ และดวงตา และให้บริการเจาะเลือด ที่ศูนย์การค้าเซ็นทรัล โคราช เพิ่มช่องทางการให้บริการแก่ประชาชนในพื้นที่ ให้ได้รับความสะดวก และรวดเร็ว
วันนี้ (9 กันยายน 2565) ที่ ศูนย์การค้าเซ็นทรัล โคราช จ.นครราชสีมา นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานเปิด “ศูนย์ Lab เซ็นทรัล มหาราช และ ห้องรับบริจาคโลหิต เซ็นทรัล มหาราช” และให้สัมภาษณ์ว่า ในช่วงสถานการณ์ระบาดของโรคโควิด 19 ที่ผ่านมา มีการงดจัดกิจกรรมต่างๆ รวมถึงการออกรับบริจาคโลหิต และยังมีผู้บริจาคโลหิตลดลง ทำให้ปริมาณโลหิตสำรองขาดแคลน ไม่เพียงพอต่อการรักษาผู้ป่วย โรงพยาบาลมหาราชนครราชสีมาจึงจัดตั้งศูนย์รับบริจาคโลหิต อวัยวะ และดวงตา ในห้างสรรพสินค้า เพื่อเพิ่มจำนวนผู้บริจาคโลหิต ประชาชนสามารถเข้าถึงบริการได้ง่าย สะดวก และรวดเร็ว นอกจากนี้ ยังได้เปิดศูนย์ Lab ให้บริการเจาะเลือด เป็นการขยายเพิ่มหน่วยบริการนอกพื้นที่โรงพยาบาล ช่วยลดความแออัดของผู้รับบริการในโรงพยาบาล โดยนำระบบการแพทย์ที่ทันสมัยมาใช้เชื่อมโยงระบบงานต่างๆ ระหว่างภายในและภายนอกโรงพยาบาล ทำให้ประชาชนที่มารับบริการตรวจที่ศูนย์ Lab แห่งใหม่นี้ ไม่ต้องเสียเวลารอคอยผลตรวจ สามารถไปพบแพทย์ที่โรงพยาบาลได้ทันที และผลการตรวจมีความถูกต้อง รวดเร็ว แม่นยำ ได้มาตรฐานเช่นเดียวกับการรับบริการในโรงพยาบาล
ทั้งนี้ ห้องรับบริจาคโลหิต อวัยวะ และดวงตา เปิดให้บริการทุกวัน เวลา 10.00 น. – 19.00 น. ณ บริเวณชั้น 3 ศูนย์การค้าเซ็นทรัล โคราช และศูนย์ Lab ให้บริการเจาะเลือดแก่ผู้ที่มีใบนัดของโรงพยาบาลมหาราชนครราชสีมา ทุกสิทธิ์การรักษา ส่วนผู้ที่ต้องการเจาะเลือดเพื่อตรวจสุขภาพ เปิดให้บริการทุกวัน เวลา 08.00 น. – 20.00 น. ณ ชั้น 2 ศูนย์การค้าเซ็นทรัล โคราช
**************************** 9 กันยายน 2565
วันพฤหัสบดีที่ 27 ตุลาคม 2565
พม. รับมอบผลิตภัณฑ์ ยูนิลีเวอร์ ประเทศไทย  ช่วยกลุ่มเปราะบางเดือดร้อนจากน้ำท่วมทั่วประเทศ
พม. รับมอบผลิตภัณฑ์ ยูนิลีเวอร์ ประเทศไทย  ช่วยกลุ่มเปราะบางเดือดร้อนจากน้ำท่วมทั่วประเทศ
วันนี้ (27 ต.ค. 65) เวลา 10.30 น. ที่ห้องรับรอง ชั้น 9 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานรับมอบผลิตภัณฑ์ของกลุ่มบริษัท ยูนิลีเวอร์ ประเทศไทย รวมจำนวน 98,088 ชิ้น มูลค่าทั้งสิ้น 2,124,168 บาท โดย Ms. Annemarieke de Haan ประธานกรรมการบริหาร กลุ่มบริษัท ยูนิลีเวอร์ ประเทศไทย และนายธนเศรษฐ์ พานิช ผู้ช่วยผู้จัดการส่วนองค์กรสัมพันธ์ เพื่อให้ศูนย์รับบริจาคกระทรวง พม. นำไปช่วยเหลือประชาชนกลุ่มเปราะบางที่ได้รับผลกระทบจากอุทกภัยทั่วประเทศ โดยมีนายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) และนางจตุพร โรจนพานิช อธิบดีกรมกิจการเด็กและเยาวชน ร่วมรับบริจาคผลิตภัณฑ์ที่เป็นเครื่องอุปโภคบริโภคต่างๆ ได้แก่ ครีมอาบน้ำ น้ำยาซักผ้า โจ๊กกึ่งสำเร็จรูป และเครื่องปรุงรส
นายจุติ กล่าวว่า วันนี้ นอกจากมีความร่วมมือในการช่วยเหลือกลุ่มเปราะบางที่เดือดร้อนจากอุทกภัยทั่วประเทศแล้ว ยังได้มีการพูดคุยถึงความร่วมมือต่างๆ สำหรับการช่วยเหลือและพัฒนาศักยภาพกลุ่มเปราะบางซึ่งเป็นกลุ่มเป้าหมายของกระทรวง พม. ได้แก่ การสนับสนุนผลิตภัณฑ์สำหรับกลุ่มเด็ก เยาวชน คนพิการ ผู้สูงอายุ และผู้ด้อยโอกาส ที่ประสบปัญหาความเดือดร้อนต่างๆ การพัฒนาอาชีพให้กับแม่วัยรุ่น (Teen Mom) เป็นผู้ประกอบการรุ่นใหม่ (Young Enterpreneur) การจัดของขวัญปีใหม่สำหรับแม่วัยรุ่น (Teen Mom) และการสนับสนุนการจัดงานวันเด็กแห่งชาติ ปี 2566 เป็นต้น
Ms. Annemarieke de Haan กล่าวว่า ด้วย สถานการณ์ฝนตกอย่างต่อจากพายุไต้ฝุ่น ส่งผลให้เกิดน้ำท่วมเป็นบริเวณกว้างในพื้นที่ 28 จังหวัด มีผู้ได้รับความเดือดร้อนกว่า 300,000 ครัวเรือน ทั้งนี้ บริษัท ยูนิลีเวอร์ ประเทศไทย ในฐานะผู้นำตลาดสินค้าอุปโภคบริโภค ได้ร่วมฝ่าฟันอุปสรรคและวิกฤตต่างๆ เคียงคู่กับคนไทยมาอย่างยาวนาน จึงขอเป็นกำลังใจและสนับสนุนภารกิจ “ร่วมใจสู้ภัยน้ำท่วม” ร่วมกับกระทรวง พม. ด้วยการบริจาคผลิตภัณฑ์ที่เป็นสินค้าอุปโภคบริโภค ภายใต้แบรนด์คนอร์ คอมฟอร์ท และลักซ์ รวมจำนวน 98,088 ชิ้น มูลค่าทั้งสิ้น 2,124,168 บาท เพื่อช่วยบรรเทาความเดือดร้อนให้กับประชาชน โดยเฉพาะกลุ่มเปราะบางที่ได้รับผลกระทบจากอุทกภัยทั่วประเทศ
วันเสาร์ที่ 8 ตุลาคม 2565
ชุดปฏิบัติการพิเศษฝ่ายปกครองจังหวัดมหาสารคามบูรณาการศูนย์ดำรงธรรมบุกจับกุมและขยายผลเครือข่ายยาเสพติดในพื้นที่ พร้อมเดินหน้าดำเนินการอย่างต่อเนื่อง ประกาศสงครามยาเสพติดตามนโยบายมหาด
ชุดปฏิบัติการพิเศษฝ่ายปกครองจังหวัดมหาสารคามบูรณาการศูนย์ดำรงธรรมบุกจับกุมและขยายผลเครือข่ายยาเสพติดในพื้นที่ พร้อมเดินหน้าดำเนินการอย่างต่อเนื่อง ประกาศสงครามยาเสพติดตามนโยบายมหาดไทย
วันนี้ (8 ต.ค. 65) นายเกียรติศักดิ์ ตรงศิริ ผู้ว่าราชการจังหวัดมหาสารคาม เปิดเผยว่า ในช่วงระหว่างวันที่ 5 - 7 ต.ค. 65 ที่ผ่านมา ตนได้สั่งการให้ชุดปฏิบัติการพิเศษฝ่ายปกครองจังหวัดมหาสารคาม ได้บูรณาการร่วมกับศูนย์ดำรงธรรมจังหวัดมหาสารคามภายหลังได้รับแจ้งเบาะแสการกระทำความผิดเกี่ยวกับยาเสพติด กรณีมีคนเมายาบ้าอาละวาด ซึ่งเมื่อทราบเรื่องได้ลงพื้นที่ตรวจสอบข้อเท็จจริงโดยทันที และทำการปิดล้อมตรวจค้นบ้านเป้าหมายผู้มีส่วนเกี่ยวข้องกับยาเสพติดในเขตอำเภอบรบือก่อน จากนั้นได้ทำการขยายผลจับกุมเครือข่ายผู้ค้ายาเสพติดในเขตอำเภอเมืองมหาสารคาม
"การปฏิบัติการในครั้งนี้ ชุดปฏิบัติการพิเศษฝ่ายปกครองจังหวัดมหาสารคาม สามารถจับกุมผู้เสพ 3 ราย (เป็นผู้เมายาบ้าอาละวาดตามข้อร้องเรียน 2 ราย) และได้ขยายผลจับกุมผู้ต้องหาครอบครองยาบ้า 1 ราย พร้อมของกลางยาบ้า 3 เม็ด ตรวจปัสสาวะพบสารเสพติดในร่างกาย นอกจากนี้ ยังได้ขยายผลจับกุมผู้ต้องหาครอบครองยาบ้าอีก 1 รายพร้อมของกลางยาบ้า 73 เม็ด ตรวจปัสสาวะก็พบสารเสพติดในร่างกาย และสามารถจับกุมผู้ต้องหาครอบครองยาบ้า อีก 1 รายพร้อมของกลางยาบ้า 100 เม็ด ละลายน้ำบางส่วน ตรวจปัสสาวะพบสารเสพติดในร่างกายเช่นเดียวกัน ทั้งนี้ ได้นำผู้เสพเข้ารับการบำบัดรักษา และในส่วนผู้กระทำความผิด ได้ดำเนินการควบคุมตัวผู้ต้องหาพร้อมของกลางนำส่งพนักงานสอบสวนเพื่อดำเนินคดีตามกฎหมาย จำนวน 2 ราย" ผวจ.เกียรติศักดิ์ฯ กล่าว
นายเกียรติศักดิ์ ตรงศิริ ผู้ว่าราชการจังหวัดมหาสารคาม กล่าวต่ออีกว่า การปฏิบัติการในครั้งนี้ เป็นการบูรณาการร่วมกันระหว่าง ชุดปฏิบัติการพิเศษฝ่ายปกครองจังหวัดมหาสารคามและศูนย์ดำรงธรรมจังหวัดมหาสารคาม โดยมี นายหมวดเอก ภรัณยู มายูร ผู้ช่วยป้องกันจังหวัดมหาสารคาม และสมาชิก กองบังคับการกองอาสารักษาดินแดนจังหวัดมหาสารคาม สนธิกำลังร่วมกับฝ่ายความมั่นคงอำเภอบรบือ นำโดยนายปรีชาพงศ์ ทองมีนายอำเภอบรบือ เจ้าหน้าที่ตำรวจสถานีตำรวจภูธรกำพี้ เจ้าหน้าที่ฝ่ายปกครองอำเภอเมืองมหาสารคามโดยการอำนวยการของนายนันทวิทย์ นาคแสง นายอำเภอเมืองมหาสารคาม และเจ้าหน้าที่ตำรวจสถานีตำรวจภูธรท่าตูม ซึ่งจะได้ดำเนินการอย่างต่อเนื่องต่อไป
"จังหวัดมหาสารคาม โดยศูนย์อำนวยการป้องกันและแก้ไขปัญหายาเสพติดจังหวัดมหาสารคาม จะได้นำนโยบายของกระทรวงมหาดไทยในการประกาศสงครามกับยาเสพติด มาทบทวนความเข้มข้นในการปฏิบัติการป้องกันและปราบปราบยาเสพติด รวมถึงการบำบัดฟื้นฟูผู้ป่วยยาเสพติด โดยเฉพาะอย่างยิ่งมาตรการสกัดกั้นและปราบปรามยาเสพติด การ Re X – Ray กลุ่มเสี่ยง กลุ่มข้าราชการ หรือเจ้าหน้าที่รัฐที่อาจยุ่งเกี่ยวกับสารเสพติด เพื่อลด Demand และ Supply ของยาเสพติด นำผู้ป่วยยาเสพติดเข้ารับการบำบัดรักษา พร้อมทั้งเพิ่มความเข้มข้นการตรวจตรา ตั้งด่านชุมชน โดยปลัดอำเภอฝ่ายป้องกัน กำนัน ผู้ใหญ่บ้าน ชุด ชรบ. ร่วมกับองค์กรปกครองส่วนท้องถิ่น เพื่อตรวจสารเสพติด เฝ้าระวังเหตุการณ์ที่อาจเป็นภัยต่อสังคมและอาชญากรรมรูปแบบต่าง ๆ รวมถึงการค้ามนุษย์ เพื่อให้ยาเสพติดหมดไปจากจังหวัดมหาสารคาม และประเทศไทย นำมาซึ่งความสุขของพี่น้องประชาชนทุกคนอย่างยั่งยืน" ผวจ.เกียรติศักดิ์ กล่าวเน้นย้ำในช่วงท้าย
วันศุกร์ที่ 9 กันยายน 2565
บีโอไอ ร่วมหารือกับคณะกรรมาธิการรัฐสภาสมาคม การค้าเสรีแห่งยุโรป (European Free Trade Association (EFTA) Parliamentary Committee)
บีโอไอ ร่วมหารือกับคณะกรรมาธิการรัฐสภาสมาคม การค้าเสรีแห่งยุโรป (European Free Trade Association (EFTA) Parliamentary Committee) เพื่อให้ข้อมูลเกี่ยวกับภาพรวมเศรษฐกิจไทย นโยบายส่งเสริมการลงทุน และบริการของบีโอไอ
บีโอไอ ร่วมหารือกับคณะกรรมาธิการรัฐสภาสมาคม การค้าเสรีแห่งยุโรป (European Free Trade Association (EFTA) Parliamentary Committee)เพื่อให้ข้อมูลเกี่ยวกับภาพรวมเศรษฐกิจไทย นโยบายส่งเสริมการลงทุน และบริการของบีโอไอ
เมื่อวันที่ 8 กันยายน 2565 นางสาวดวงใจ อัศวจินตจิตร์ เลขาธิการบีโอไอ ได้เข้าร่วมหารือกับคณะกรรมาธิการรัฐสภาสมาคมการค้าเสรีแห่งยุโรป (European Free Trade Association (EFTA) Parliamentary Committee) ณ บ้านพักเอกอัครราชทูตสวิตเซอร์แลนด์ประจำประเทศไทย เพื่อให้ข้อมูลเกี่ยวกับภาพรวมเศรษฐกิจไทย นโยบายส่งเสริมการลงทุน และบริการของบีโอไอ ในโอกาสที่คณะกรรมาธิการฯ เยือนประเทศไทยระหว่างวันที่ 5-9 กันยายน 2565
สมาคมการค้าเสรีแห่งยุโรป (European Free Trade Association (EFTA) ประกอบด้วยสมาชิก 4 ประเทศได้แก่ ไอซ์แลนด์ ลิกเตนสไตน์ นอร์เวย์ และสวิตเซอร์แลนด์ โดยไทยได้เปิดการเจรจา FTA ไทย-EFTA
เมื่อเดือนมิถุนายน 2565
วันอังคารที่ 25 ตุลาคม 2565
ส่งเสริมการลงทุนภาพยนตร์ต่างประเทศในไทย โดยยกเว้นภาษีเงินได้ให้นักแสดง
วันอังคารที่ 25 ตุลาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมการถ่ายทำภาพยนตร์ต่างประเทศในประเทศไทย โดยอนุมัติหลักการร่างกฎกระทรวง
ซึ่งเป็นการยกเว้นการจัดเก็บภาษีเงินได้ร้อยละ 10 ให้แก่นักแสดงที่มีภูมิลำเนาอยู่ในต่างประเทศ
สำหรับเงินได้ที่ได้จากการแสดงภาพยนตร์ที่สร้างโดยบริษัทที่ตั้งขึ้นตามกฎหมายของต่างประเทศ
และได้รับอนุญาตให้ถ่ายทำในประเทศไทยเพื่อเป็นการจูงใจให้กองถ่ายทำภาพยนตร์จากต่างประเทศเข้ามาลงทุนถ่ายทำในประเทศไทยเพิ่มมากขึ้น ทั้งนี้
ประเทศไทยได้รับประโยชน์ทางตรงจากการลงทุนถ่ายทำภาพยนตร์ต่างประเทศในประเทศไทยไม่น้อยกว่าปีล
ะ 3,500 ล้านบาท ส่วนประโยชน์ทางอ้อมเป็นการได้รับถ่ายทอดองค์ความรู้ในอุตสาหกรรมภาพยนตร์
และการได้ประชาสัมพันธ์สถานที่ต่าง ๆ ในประเทศไทยไปยังผู้ชมภาพยนตร์ทั่วโลก
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 23 กันยายน 2565
วธ.ประกาศผลประกวดภาพยนตร์สั้น “วัฒนธรรมสร้างสรรค์ สรรค์สร้างสังคมไทย” ผลงาน “ส่งต่อ” จากทีม MOVINGIMAGE คว้ารางวัลชนะเลิศ
วธ.ประกาศผลประกวดภาพยนตร์สั้น “วัฒนธรรมสร้างสรรค์ สรรค์สร้างสังคมไทย” ผลงาน “ส่งต่อ” จากทีม MOVINGIMAGE คว้ารางวัลชนะเลิศ  พร้อมเผยแพร่หนังสั้นส่งเสริมค่านิยม วิถีชีวิตและวัฒนธรรมที่ดีงามในสังคมไทย
วธ.ประกาศผลประกวดภาพยนตร์สั้น“วัฒนธรรมสร้างสรรค์ สรรค์สร้างสังคมไทย”ผลงาน“ส่งต่อ”จากทีมMOVINGIMAGEคว้ารางวัลชนะเลิศ พร้อมเผยแพร่หนังสั้นส่งเสริมค่านิยม วิถีชีวิตและวัฒนธรรมที่ดีงามในสังคมไทย
นางยุพา ทวีวัฒนะกิจบวร ปลัดกระทรวงวัฒนธรรม (วธ.) กล่าวว่า วธ. โดยกองเฝ้าระวังทางวัฒนธรรมได้จัดกิจกรรมการประกวดสื่อสร้างสรรค์ในรูปแบบภาพยนตร์สั้น หัวข้อ“วัฒนธรรมสร้างสรรค์ สรรค์สร้างสังคมไทย”ซึ่งเป็นการบูรณาการการดำเนินงานร่วมกับภาคีเครือข่ายทั้งภาครัฐ ภาคเอกชน และภาคประชาสังคม เพื่อให้เกิดการขับเคลื่อนงานด้านการสนับสนุนการผลิตและเผยแพร่สื่อปลอดภัยและสร้างสรรค์ภายใต้ยุทธศาสตร์แผนพัฒนาด้านการพัฒนาสื่อปลอดภัยและสร้างสรรค์ ระยะที่ 1 (พ.ศ. 2563 - 2565) และเป็นการรณรงค์ เสริมสร้างค่านิยม จิตสำนึก และวิถีชีวิตที่ดีงามให้เกิดขึ้นในสังคมไทย โดย วธ. เปิดรับผลงานภาพยนตร์สั้นของเด็ก เยาวชน และประชาชนทั่วไป ผลิตผลงานที่สื่อถึงวิถีการดำเนินชีวิต ความคิด ความเชื่อ ค่านิยม จารีตประเพณี พิธีกรรม ภูมิปัญญา ศิลปวัฒนธรรม และการแสดงอย่างสร้างสรรค์ ความยาว 5 - 7 นาที โดยไม่จำกัดวิธีการนำเสนอและวิธีการถ่ายทำ ซึ่งจากการเปิดรับสมัครตั้งแต่วันที่ 27 กรกฎาคมถึง 25 สิงหาคมที่ผ่านมา มีเด็ก เยาวชนและผู้ที่สนใจส่งผลงานเข้ารวมประกวด 168 เรื่อง
ปลัดกระทรวงวัฒนธรรม กล่าวต่อไปว่า ขณะนี้ ทางคณะกรรมการตัดสินการประกวดได้พิจารณาตัดสินผลงานให้ได้รับรางวัลเรียบร้อยแล้ว จำนวน 5 ผลงาน ได้แก่ รางวัลชนะเลิศ คือ ผลงานภาพยนตร์สั้น เรื่อง“ส่งต่อ”จากทีมMOVINGIMAGEโดยผลงานดังกล่าวเป็นแบบอย่างในการถ่ายทอดวัฒนธรรมอันดีงามของไทยผ่านสถาบันครอบครัวที่เป็นสถาบันพื้นฐานหลักสำคัญที่สุดของสังคมในการทำหน้าที่อบรมเลี้ยงดูให้ความรัก ความเอื้ออาทร พร้อมทั้งปลูกฝังคุณธรรม จริยธรรม ค่านิยม ความรับผิดชอบ ความสัมพันธ์ที่ดีต่อกันจากรุ่นสู่รุ่น โดยจะได้รับเงินรางวัล 100,000 บาท พร้อมรับโล่รางวัลจากรัฐมนตรีว่าการกระทรวงวัฒนธรรมและเกียรติบัตรจาก วธ. ขณะที่รางวัลรองชนะเลิศ อันดับหนึ่ง ได้แก่ ผลงานเรื่อง“คีตะชาตรี”ทีมACTITEM FILMรางวัลรองชนะเลิศ อันดับสอง ได้แก่ ผลงาน“คนพิเศษ”ทีมIronmeyและรางวัลชมเชย มีจำนวน 2 รางวัล คือ ผลงาน เรื่อง“หมอลำขำเครือ”ทีม บ้านแท่นวิทยา และเรื่อง“พาสาน”ทีม ประถมวาไรตี้ โดยทุกรางวัลจะได้รับโล่รางวัลจากรัฐมนตรีว่าการกระทรวงวัฒนธรรมและเกียรติบัตรจาก วธ. ซึ่งนับว่าเป็นอีกหนึ่งกิจกรรมดีๆ จึงขอเชิญชวนทุกคนรับชมผลงานสื่อสร้างสรรค์ได้ที่YouTube Channelช่องCulture Surveillance BureauและFacebook Fanpage “กองเฝ้าระวังทางวัฒนธรรม”และช่องทางต่างๆ ของ วธ.
“ขอชื่นชมและแสดงความยินดีกับผู้ที่ได้รับรางวัล ซึ่งกิจกรรมดังกล่าวมีส่วนสำคัญในการถ่ายทอดคุณค่าและความสำคัญของวัฒนธรรมไทยผ่านสื่อสร้างสรรค์ในรูปแบบภาพยนตร์สั้น โดยได้รับความร่วมมือจากผู้ผลิตสื่อทั่วประเทศร่วมสร้างสรรค์ผลงานและส่งเข้าประกวด ทั้งนี้ วธ. จะมีการมอบโล่รางวัล เกียรติบัตร และเงินรางวัล ให้กับผู้ที่ได้รับรางวัลทั้งหมดในงานวันสถาปนากระทรวงวัฒนธรรมในวันจันทร์ที่ 3 ตุลาคม 2565 ณ หอประชุมใหญ่ ศูนย์วัฒนธรรมแห่งประเทศไทย”ปลัดกระทรวงวัฒนธรรม กล่าว
วันอาทิตย์ที่ 4 กันยายน 2565
กรมสรรพากรเตือนอย่าหลงเชื่อมิจฉาชีพแอบอ้างเป็นเจ้าหน้าที่สรรพากรลวงให้กรอกข้อมูลทางเว็บไซต์ปลอมแล้วเอาไปถอนเงินเกลี้ยงบัญชี
ขณะนี้มีมิจฉาชีพแอบอ้างเป็นเจ้าหน้าที่สรรพากรหลอกลวงผู้เสียภาษีด้วยวิธีการต่างๆ เช่น โทรศัพท์ถามข้อมูลผู้เสียภาษีเบื้องต้น และจะดำเนินการคืนภาษีให้ โดยส่ง url เว็บไซต์ปลอมที่มีหน้าตาเหมือนเว็บไซต์ของกรมสรรพากรให้เข้าไปลงทะเบียน
นายลวรณ แสงสนิท อธิบดีกรมสรรพากร เปิดเผยว่า “ขณะนี้มีมิจฉาชีพแอบอ้างเป็นเจ้าหน้าที่สรรพากรหลอกลวงผู้เสียภาษีด้วยวิธีการต่างๆ เช่น โทรศัพท์ถามข้อมูลผู้เสียภาษีเบื้องต้น และจะดำเนินการคืนภาษีให้ โดยส่ง url เว็บไซต์ปลอมที่มีหน้าตาเหมือนเว็บไซต์ของกรมสรรพากรให้เข้าไปลงทะเบียน และเมื่อหลงเชื่อกดขอคืนเงินภาษีในเว็บไซต์ดังกล่าว หรือส่ง sms หรือ อีเมลถึงผู้เสียภาษีแจ้งว่า กรมสรรพากรได้โอนเงินคืนภาษีเข้าบัญชีธนาคารทางอินเทอร์เน็ตของผู้เสียภาษี โดยมีเงื่อนไขให้กดลิ้งค์ปลอม หรือให้ส่ง otp 6 หลัก และหลอกลวงว่าเงินภาษีจะถูกโอนเข้าบัญชีของผู้เสียภาษีภายใน 1 - 2 วันทำการ กรมสรรพากรขอแนะนำว่าเมื่อท่านได้รับการติดต่อจากเจ้าหน้าที่ของสรรพากรทุกครั้ง ควรตรวจสอบจากเบอร์กลางของหน่วยงานกรมสรรพากร และ ศูนย์สารนิเทศสรรพากร (RD Intelligence Center) โทร.1161 โดยขอย้ำว่ากรมสรรพากรไม่มีนโยบายคืนภาษีผ่านการดำเนินการทางโทรศัพท์ จะดำเนินการจ่ายคืนผ่าน พร้อมเพย์ หรือเช็คธนาคารกรุงไทย จำกัด สำหรับกรณี ข้อความรหัสตัวเลข 3-6 ตัว (รหัส OTP)ที่ส่งมายังเครื่องของท่าน หากท่านไม่ทราบที่มาที่ไปไม่ควรแจ้งให้ผู้อื่นทราบ รวมทั้งขอยืนยันว่า sms หรืออีเมลดังกล่าวเป็น ของปลอม โปรดอย่าหลงเชื่อและทำตามเป็นอันขาดอาจจะทำให้ท่านต้องสูญเสียทรัพย์สินหรือเกิดความเสียหายได้”
นายลวรณ แสงสนิท อธิบดีกรมสรรพากร กล่าวเพิ่มเติมว่า “ขอให้ผู้ประกอบการทั้งบุคคลธรรมดา และนิติบุคคล ก่อนกดลิ้งค์ใดๆ ในการติดต่อกับกรมสรรพากร ควรตรวจสอบตัวสะกด url เว็บไซต์ต่างๆ ในช่องเว็บเบราว์เซอร์ ว่าถูกต้องตรงตามจริงหรือไม่ ซึ่งเว็บไซต์จริงของกรมสรรพากร คือ https://www.rd.go.th เท่านั้น”
หากมีข้อสงสัยสอบถามข้อมูลเพิ่มเติมได้ที่สำนักงานสรรพากรทุกแห่งทั่วประเทศ หรือ ศูนย์สารนิเทศสรรพากร (RD Intelligence Center) โทร.1161
กรมสรรพากร เต็มที่ เต็มใจ ให้ประชาชน
สำนักงานเลขานุการกรม
เลขที่ 90 ซอยพหลโยธิน 7 ถนนพหลโยธิน แขวงพญาไท เขตพญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
วันพฤหัสบดีที่ 3 พฤศจิกายน 2565
ชวนลูกหนี้ กยศ. ร่วมงานมหกรรมร่วมใจแก้หนี้ 4-6 พ.ย.65
วันพฤหัสบดีที่ 3 พฤศจิกายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลช่วยบรรเทาภาระหนี้สินภาคประชาชนอย่างต่อเนื่อง
โดยเชิญชวนผู้กู้ยืมกองทุนเงินให้กู้ยืมเพื่อการศึกษา หรือ กยศ. เข้าร่วมงานมหกรรมร่วมใจแก้หนี้
มีหนี้ต้องแก้ไข เริ่มต้นใหม่อย่างยั่งยืน ซึ่งจัดโดยกระทรวงการคลัง ธนาคารแห่งประเทศไทย
และสถาบันการเงินของรัฐทุกแห่งเพื่อช่วยเหลือลูกหนี้กลุ่มเปราะบางที่ได้รับผลกระทบทางเศรษฐกิจจากสถานการณ์ระบาดของโรคโควิด-19
และยังไม่ฟื้นตัวเต็มที่ และอาจได้รับผลกระทบเพิ่มเติมจากสถานการณ์ค่าครองชีพสูง ลูกหนี้ กยศ.
ที่ต้องการขอรับคำปรึกษาและวางแผนแก้ปัญหาหนี้สินอย่างถูกต้องร่วมงานได้ในวันที่ 4 – 6 พ.ย.2565 เวลา
10.00 – 18.00 น. ที่บูธ กยศ. อิมแพ็ค ฮอล์ 5 เมืองทองธานี สอบถามข้อมูลเพิ่มเติมได้ที่
ธนาคารแห่งประเทศไทย โทร.1213
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพุธที่ 5 ตุลาคม 2565
ชาวไร่อ้อย เฮ! รัฐบาลจ่ายเงินรอบแรก ช่วยเหลือชาวไร่อ้อยที่ตัดอ้อยสดคุณภาพดี 1.22 แสนราย ผ่านบัญชี ธ.ก.ส. ไม่เกิน 7 ตุลาคมนี้
ชาวไร่อ้อย เฮ! รัฐบาลจ่ายเงินรอบแรก ช่วยเหลือชาวไร่อ้อยที่ตัดอ้อยสดคุณภาพดี 1.22 แสนราย ผ่านบัญชี ธ.ก.ส. ไม่เกิน 7 ตุลาคมนี้
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า จากมติคณะรัฐมนตรี เมื่อวันที่ 20 กันยายน 2565 เห็นชอบโครงการช่วยเหลือเกษตรกรชาวไร่อ้อยตัดอ้อยสดเพื่อลดฝุ่น PM 2.5 ฤดูการผลิตปี 2564/65 ในอัตรา 120 บาทต่อตัน ตามที่กระทรวงอุตสาหกรรมเสนอ ภายใต้กรอบวงเงิน 8,319.24 ล้านบาท โดยจะเริ่มจ่ายเงินรอบแรกช่วยเหลือชาวไร่อ้อยที่ตัดอ้อยสดคุณภาพดีไม่เกินวันที่ 7 ตุลาคม 2565 ผ่านบัญชี ธ.ก.ส. ของชาวไร่อ้อยแต่ละรายโดยตรง จำนวน 122,651 ราย มีปริมาณอ้อยสดส่งโรงงาน 64.36 ล้านตัน เป็นจำนวนเงิน 7,723.73 ล้านบาท คาดว่าจะสามารถจ่ายเงินช่วยเหลือครบทุกรายภายในเดือนพฤศจิกายน 2565 ทั้งนี้ คณะกรรมการ ธ.ก.ส. ได้ให้ความเห็นชอบโครงการฯ เมื่อวันที่ 30 กันยายน 2565
นายณัฐพล รังสิตพล ปลัดกระทรวงอุตสาหกรรม กล่าวว่า จากนโยบายในการช่วยเหลือชาวไร่อ้อยที่ตัดอ้อยสดลดฝุ่น PM 2.5 ทำให้เกษตรกรชาวไร่อ้อยหันมาตัดอ้อยสดก่อนส่งโรงงานเพิ่มมากขึ้น กระทรวงอุตสาหกรรมพร้อมที่จะผลักดันอุตสาหกรรมอ้อยและน้ำตาลทรายให้เติบโตไปพร้อมกับการรักษาสิ่งแวดล้อม และได้วางแผนกำหนดมาตรการแก้ไขปัญหาอ้อยไฟไหม้อย่างต่อเนื่อง จัดหาเครื่องสางใบอ้อยมาให้เกษตรกรชาวไร่อ้อยยืมใช้สางใบอ้อย ส่งเสริมการรับซื้อใบอ้อยเพื่อเพิ่มรายได้และลดการเผาอ้อย การลงนามในบันทึกความร่วมมือการแก้ไขปัญหาอ้อยไฟไหม้ในพื้นที่ปลูกอ้อย 47 จังหวัดทั่วประเทศ สนับสนุนเงินกู้ดอกเบี้ยต่ำเพิ่มประสิทธิภาพการผลิตอ้อยและแก้ไขปัญหาฝุ่นละอองขนาดเล็ก (PM 2.5) ปี 2565 – 2567 รวมถึงขอรับการสนับสนุนเงินช่วยเหลือจากรัฐบาลเพื่อลดต้นทุนการตัดอ้อยสด
นายเอกภัทร วังสุวรรณ เลขาธิการคณะกรรมการอ้อยและน้ำตาลทราย กล่าวเพิ่มเติมว่าเกษตรกรชาวไร่อ้อยที่มีสิทธิได้รับเงินช่วยเหลือสามารถตรวจสอบสถานะการโอนเงินไปยังบัญชีของท่านผ่านไลน์ “ตรวจสิทธิ์อ้อย” หากไม่มีปัญหาระบบจะแจ้งว่า “บัญชีพร้อมโอน” และหากได้รับการโอนแล้วระบบจะแจ้งว่า “โอนเงินสำเร็จแล้ว” กรณีระบบแจ้งว่าบัญชีของท่าน “ไม่สามารถรับโอนได้” ระบบจะแจ้งให้ทราบว่าไม่สามารถโอนได้เนื่องจากกรณีใด ให้ผู้ตรวจสิทธิ์ฯ รีบแจ้งดำเนินการแก้ไขผ่านโรงงานคู่สัญญาของท่าน และให้โรงงานทำหนังสือรับรองมายังสำนักบริหารอ้อยและน้ำตาลทราย (สบน.) เพื่อรับรองและส่งให้สำนักงานคณะกรรมการอ้อยและน้ำตาลทราย (สอน.) พิจารณาตรวจสอบร่วมกับ ธ.ก.ส. เพื่อเร่งดำเนินการเบิกจ่ายต่อไป
วันจันทร์ที่ 10 ตุลาคม 2565
สถาบันการบินพลเรือน เปิดรับสมัครหลักสูตรประกาศนียบัตรวิชาชีพ สาขาวิชาเตรียมวิศวกรรมการบิน สำหรับนักเรียนระดับมัธยมศึกษาตอนต้น
...
สถาบันการบินพลเรือน เปิดรับสมัครหลักสูตรประกาศนียบัตรวิชาชีพ สาขาวิชาเตรียมวิศวกรรมการบิน สำหรับนักเรียนระดับมัธยมศึกษาตอนต้น
สถาบันการบินพลเรือน รัฐวิสาหกิจในสังกัดกระทรวงคมนาคม กองวิชาวิศวกรรมการบิน สถาบันการบินพลเรือน เปิดรับสมัครนักศึกษาใหม่ หลักสูตรประกาศนียบัตรวิชาชีพ สาขาวิชาเตรียมวิศวกรรมการบิน เปิดโอกาสให้นักเรียนระดับมัธยมศึกษาตอนต้น ได้พัฒนาทักษะ และความรู้พื้นฐานทางด้านวิศวกรรมการบิน สามารถต่อยอดประกอบอาชีพในอุตสาหกรรมการบินในอนาคต เป็นหลักสูตรสองภาษา (ฐานวิทยาศาสตร์และเทคโนโลยีการบิน) เทียบวุฒิการศึกษาต่างประเทศ (GED)
โดยคุณสมบัติของผู้สมัคร ต้องเป็นผู้ที่สำเร็จการศึกษาในระดับมัธยมศึกษาตอนต้น (มัธยมศึกษาปีที่ 3) หรือเทียบเท่า
รอบโควตา Quota แบ่งออกเป็น 2 ประเภท ได้แก่
1.1 ประเภทที่ 1 โครงการโควตาเรียนดี
1.2 ประเภทที่ 2 โครงการส่งเสริมการศึกษาต่อในสถาบันการบินพลเรือนสำหรับสถานประกอบการ (เปิดรับสมัครตั้งแต่วันที่ 11 ตุลาคม - 1 ธันวาคม 2565)
สำหรับผู้ที่สนใจ สามารถติดตามรายละเอียดและสมัครได้ผ่านทางระบบออนไลน์ที่เว็บไซต์ www.catc.or.th หรือสมัครได้ด้วยตนเองที่อาคารศูนย์พัฒนาบุคลากรด้านการบิน ชั้น G แผนกทะเบียนและวัดผล ติดต่อสอบถามรายละเอียดเพิ่มเติมได้ที่ แผนกสื่อสารองค์กร โทร. 0 2272 5741 - 4 ต่อ 3620 3621 2210 2220 หรือ Inbox Facebook : catcthailand
วันพฤหัสบดีที่ 20 ตุลาคม 2565
บีโอไอร่วมแสดงความยินดีกับ AWS
บีโอไอร่วมแสดงความยินดีกับ AWS
บีโอไอร่วมแสดงความยินดีกับ AWS
นายสุพัฒนพงษ์ พันธ์มีเชาว์ รองนายกรัฐมนตรี และรัฐมนตรีว่าการกระทรวงพลังงาน (กลาง) พร้อมด้วย นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน (บีโอไอ) (ที่ 2 จากขวา) ร่วมแสดงความยินดีในโอกาสที่ อะเมซอน เว็บ เซอร์วิสเซส (Amazon web Services: AWS) บริษัทจากสหรัฐอเมริกาซึ่งได้รับการส่งเสริมการลงทุนจากบีโอไอ ประกาศเปิดตัว Region แห่งใหม่ในประเทศไทย หรือ AWS เอเชียแปซิฟิค (กรุงเทพฯ) พร้อมเผยแผนการลงทุนโครงสร้างพื้นฐานระบบคลาวด์ มูลค่าเงินลงทุนมากกว่า 5,000 ล้านเหรียญสหรัฐหรือ 1.9 แสนล้านบาท ณ โรงแรมอนันตรา ราชดำริ กรุงเทพฯ เมื่อเร็ว ๆ นี้
วันพฤหัสบดีที่ 1 กันยายน 2565
“ชัยวุฒิ” ผลักดัน Smart School Bus ใช้เทคฯ ล้อมคอกปัญหาเด็กถูกลืมไว้ในรถโรงเรียน
“ชัยวุฒิ” ผลักดัน Smart School Bus ใช้เทคฯ ล้อมคอกปัญหาเด็กถูกลืมไว้ในรถโรงเรียน
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า ขอแสดงความเสียใจกับข่าว ด.ญ.เขมนิจ หรือน้องจีฮุน ที่ถูกลืมไว้ในรถโรงเรียนและเสียชีวิต และแสดงความเสียใจกับพ่อแม่ผู้ปกครองด้วย โดยในบทบาทของผู้บริหารกระทรวงดิจิทัลฯ มีความมุ่งมั่นผลักดันให้เกิดโครงการพัฒนาระบบ Smart School Bus ซึ่งจะนำเทคโนโลยี IoT Sensor ตรวจจับความเคลื่อนไหว และคลื่นความร้อนของเด็กนักเรียนที่อยู่ในรถ เพื่อทำการแจ้งเตือนผ่านโทรศัพท์มือถือของผู้ปกครองและครู และแจ้งเตือนไปที่ศูนย์บัญชาการของระบบ
นอกจากนี้ ยังเสนอให้มีการติดตั้ง Face Recognition System หรือระบบจดจำใบหน้าของเด็กนักเรียนที่ขึ้น-ลงรถ เพื่อทราบว่าเด็กขึ้นรถ-ลงจากรถเรียบร้อยหรือยัง โดยสามารถระบุชื่อ ระบุตัวตนของเด็กได้ด้วย
“การนำเทคโนโลยีนี้เข้ามาใช้กับระบบ Smart Scool Bus ถ้ามีการลืมเด็กนักเรียนไว้ในรถ Sensor ซึ่งติดตั้งไว้ที่รถ และสามารถเชื่อมต่อสัญญาณอินเทอร์เน็ตอัตโนมัติ ก็จะมีการทำงาน จะตรวจให้เห็นว่ามีคนลืมเด็กนักเรียนไว้ในรถ ทำการแจ้งเตือนมือถือของผู้ที่เกี่ยวข้อง และแจ้งเตือนไปที่ศูนย์บัญชาการของระบบ ทำให้เรารู้ว่ามีการลืมเด็กไว้ในรถนักเรียน เพื่อสามารถเข้าไปรีบช่วยเหลือนำเด็กออกจากรถ ก็จะไม่เกิดปัญหานี้ต่อไป” นายชัยวุฒิกล่าว
ทั้งนี้ ได้มอบหมายให้สำนักงานส่งเสริมเศรษฐกิจดิจิทัล (ดีป้า) ทำโครงการนำร่องร่วมกับโรงเรียนรัฐ 300 แห่ง และโรงเรียนเอกชนอีก 50 แห่ง ที่จะนำ Smart School Bus ไปติดตั้งในรถโรงเรียน โรงเรียนละ 10 คัน รวมทั้งสิ้น 3,500 คัน ทั่วประเทศ ตั้งเป้าหมายผลักดันให้โครงการนี้แล้วเสร็จภายในปีนี้
นายชัยวุฒิ กล่าวว่า เชื่อว่าถ้าโครงการนี้สำเร็จ ก็จะเป็นตัวอย่างที่ดี ให้ทุกโรงเรียนนำไปใช้ต่อ ในการที่เอาระบบเซ็นเซอร์ IoT ไปติดที่รถโรงเรียน เราจะรู้ว่ามีใครลืมเด็กไว้ในรถโรงเรียนหรือไม่ โดยระบบจะมีการแจ้งเตือน ซึ่งถ้าระบบนี้สมบูรณ์ก็จะไม่มีเด็กติดในรถอีก
สำหรับเป้าหมายโครงการระยะต่อไป เตรียมประสานกับกระทรวงศึกษาธิการ (ศธ.) และทุกหน่วยงานที่เกี่ยวข้อง ให้นำระบบ Smart School Bus ไปติดในรถโรงเรียนทุกคันทั่วประเทศ ซึ่งถ้าทำสำเร็จ จะสามารถรักษาชีวิตลูกหลานของประชาชนให้ปลอดภัย จะไม่มีใครถูกลืม จะไม่มีลูกหลานเสียชีวิตเพราะถูกทิ้งไว้ในรถโรงเรียนอีกต่อไป
***********************
วันอังคารที่ 6 กันยายน 2565
สำนักงานสลากฯ  แนะนำให้ผู้มีสิทธิ์ซื้อจองสลากฯ รายย่อยทำรายการผ่านแอปฯ เป๋าตัง เพื่อความสะดวกในการทำรายการ
การทำรายการจองสลากล่วงหน้าฯ งวดวันที่ 1 ต.ค.2565 มีจำนวนสลากจอง 526,035 เล่ม ผู้มีสิทธิ์ทำรายการ 158,863 ราย ดังนั้ จะมีผู้ที่ได้รับสลาก 105,207 ราย (รายละ 5 เล่ม) ซึ่งอาจทำให้ผู้มีสิทธิ์ทำรายการอาจไม่ได้รับสลากครบทุกคน
วันนี้ (6 กันยายน 2565) เวลา 11.00 น. นายลวรณ แสงสนิท ประธานกรรมการสลากกินแบ่งรัฐบาล ให้สัมภาษณ์ต่อผู้สื่อข่าว ถึงแนวทางการเปิดให้ทำรายการซื้อ-จองสลากฯ ล่วงหน้า ว่าการทำรายการจองสลากล่วงหน้าฯ งวดวันที่ 1 ตุลาคม 2565 มีจำนวนสลากจอง 526,035 เล่ม ผู้มีสิทธิ์ทำรายการ 158,863 ราย ดังนั้น จะมีผู้ที่ได้รับสลาก 105,207 ราย (รายละ 5 เล่ม) ซึ่งอาจทำให้ผู้มีสิทธิ์ทำรายการอาจไม่ได้รับสลากครบทุกคน ซึ่งเป็นแนวทางที่ปฏิบัติมาอย่างต่อเนื่อง ตั้งแต่ก่อนมีการเปิดจำหน่ายสลากดิจิทัล
อย่างไรก็ตาม เพื่อเป็นการเพิ่มความสะดวกในการทำรายการซื้อ-จองล่วงหน้า สำนักงานสลากฯ ได้เปิด 3 ช่องทางให้สำหรับทำรายการซื้อจอง ได้แก่ ตู้เอทีเอ็มกรุงไทย เน็ตแบงค์-แอปฯ เป๋าตัง และเคาน์เตอร์สาขาธนาคารกรุงไทย ซึ่งที่ผ่านมาประชาชนส่วนใหญ่กว่า 80% มีการทำรายการผ่านเน็ตแบงค์ และแอปฯ เป๋าตัง สำหรับกรณีที่มีการวิวาทตามที่ปรากฏเป็นข่าวที่จังหวัดสุพรรณบุรี เป็นการกระทบกระทั่งเนื่องจากการทำรายการที่ตู้เอทีเอ็ม จึงขอแนะนำให้ทำรายการผ่านแอปฯ เป๋าตัง จะทำให้ได้รับความสะดวกมากกว่า
ปัจจุบัน สำนักงานสลากฯ พิมพ์สลากออกจำหน่าย 100 ล้านฉบับ แบ่งเป็นสลากที่จัดสรรผ่านระบบตัวแทนจำหน่ายสลาก 44% (สลากขายแบบใบ 32% สลากขายแบบดิจิทัล 12%) เป็นสลากผ่านระบบซื้อ-จองล่วงหน้า 56% ทั้งนี้ การจัดพิมพ์สลากของสำนักงานฯ ผลิตตามความต้องการของประชาชนผู้ซื้อสลากเป็นที่ตั้ง ดังนั้น ปริมาณสลากในปัจจุบัน มีปริมาณเพียงพอต่อความต้องการของผู้ซื้อแล้ว